Rossiyaning mashhur nashri Amir Temur hayoti haqida maqola chop etdi

Rossiyaning “Argumenti i fakti” gazetasi Amir Temur tavalludiga bag‘ishlab maqola chop etdi. Unda Sohibqironning hayoti va faoliyati bilan bog‘liq 12 fakt keltirildi.

Ulardan birinchisi Temurning haqiqiy ismi haqidagi ma’lumotdan iborat. Temur ibn Tarag‘ay Barlos turli fors manbalarida Temurlang deb ham atalgan. “Temurlang” ya’ni “cho‘loq Temur” unga dushmanlari tomonidan berilgan nomdir.
Bundan tashqari, Sohibqironning jismonan sog‘lom va baquvvat bo‘lgani, Qozonxonning qizi Saroymulkxonimga uylangach, “xon” unvonini qo‘lga kiritgani, 1362-yilda mo‘g‘ullarga qarshi jangda qattiq yaralanib, bir umrga cho‘loq bo‘lib qolgani haqida tarixiy ma’lumotlar keltirilgan.
Shuningdek, Amir Temur 1395-yilda birinchi va so‘nggi marta rus yerlarida bo‘lgani ta’kidlangan. Maqola so‘ngida Temurlang qabri bilan bog‘liq afsonalarga ham to‘xtalib o‘tilgan.